Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu väitti Hitlerin suunnitelmaa tuhota juutalaiset -
palestiinalaisjohtajan aloitteeksi.
Liittokansleri Merkel kehottaa Israelia ja palestiinalaisia -
rauhoittamaan väkivaltaisen tilanteen.
USA ja Venäjä pääsivät sopimukseen koordinaatiosta, -
jonka tavoite on estää yhteentörmäykset Syyriassa.
Pääministeri Netanjahu matkusti Saksaan, -
jossa hän tapasi liittokansleri Merkelin sekä USA:n ulkoministeri Kerryn.
Ennen lähtöään Netanjahu aiheutti holokaustia koskevan polemiikin, -
kun hän sanoi, että Jerusalemin muslimimufti -
sai 1940-luvulla vakuutettua Hitlerin aloittamaan juutalaisten joukkotuhon.
Puheessaan Sionistikongressille Netanjahu viittasi lukuisiin iskuihin, -
joita muslimit tekivät juutalaisia vastaan -
1920-luvun mandaatti-Palestiinassa -
silloisen Jerusalemin muftin Haj Amin al-Husseinin yllytyksestä.
Husseini lensi vuonna 1941 Berliiniin tapaamaan Hitleriä.
Netanjahu korosti, että tuo vierailu oli merkityksellinen -
Hitlerin päätökselle aloittaa juutalaisten joukkotuhonta.
Juutalaisyhteisöä vastaan vuosina 1920, -21 ja -29 tehdyt iskut -
tapahtuivat Jerusalemin muftin Haj Amin al-Husseinin yllytyksestä.
Häntä etsittiin myöhemmin Nürnbergin sotarikosoikeudenkäyntejä varten, -
sillä hänellä oli keskeinen rooli lopullisen ratkaisun yllyttäjänä.
Husseini lensi Berliiniin.
Hitler ei vielä tuolloin halunnut tuhota juutalaisia vaan karkottaa heidät.
Husseini sanoi Hitlerille: ”Jos karkotat heidät, he tulevat kaikki tänne."
"Mitä minun pitäisi sitten tehdä heidän kanssaan?” kysyi Hitler.
Mufti vastasi: ”Polta heidät.”
Pääministeri Netanjahu, jonka isä oli arvostettu historioitsija, -
sai kovaa kritiikkiä osakseen poliittiselta oppositiolta -
ja holokaustin asiantuntijoilta, jotka sanoivat tietoja vääristellyiksi.
He huomauttivat, että Hitler ja Husseini tapasivat 28.11.1941, -
eli yli 2 vuotta sen jälkeen, kun Hitler piti tammikuussa 1939 puheen, -
jossa hän ilmoitti avoimesti aikeestaan tuhota ”juutalainen rotu”.
Muftin ja Hitlerin ajatuksilla ei ole yhteyttä.
Mutta ei tehdä muftista myöskään -
”vanhurskasta kansakuntien joukossa”. Muftin aikomus -
oli nimittäin pyytää Saksaa sisällyttä- mään Hitlerin lopulliseen ratkaisuun -
myös Israelin, Lähi-idän ja Pohjois- Afrikan juutalaisten joukkotuhonta.
Se oli muftin päämäärä, ei epäilystäkään.
Mutta hän puhui asiasta Hitlerin kanssa marraskuussa 1941, -
kun taas Hitler oli kehitellyt ajatustaan jo aiemmin.
Hitlerillä oli pakkomielle siitä, että juutalaiset ovat vaara -
Saksalle, Euroopalle ja koko maailmalle, -
ja heistä olisi päästävä eroon.
Saksa antoi Netanjahun kommenteista oman lausuntonsa, -
jossa todettiin, että saksalaiset olivat vastuussa holokaustista.
Pääministeri Netanjahu matkusti Saksaan. Hän tapasi -
liittokansleri Angela Merkelin, joka kehotti Israelia ja palestiinalaisia -
rauhoittamaan viikkoja jatkuneen väkivaltaisen tilanteen.
Haluan ilmaista vilpittömän osanottomme -
Israelin terrori-iskujen uhrien johdosta.
Juuri tänäänkin on jälleen tapahtunut kauheita asioita.
Toivomme, että kaikki osapuolet -
osallistuisivat tilanteen rauhoittamiseen.
Se on minusta selvä asia tämän yhä kireämmän tilanteen valossa.
Merkel pyysi palestiinalaispresidentti Abbasia palaamaan neuvotteluihin -
toimivan rauhansopimuksen saavuttamiseksi.
Lisäksi hän vaati Israelia lopettamaan juutalaisasutusten rakentamisen -
alueille, jotka palestiinalaiset haluavat osaksi tulevaa valtiotaan.
Olen sanonut kahden valtion ratkaisua koskien jo monia kertoja, -
että meidän näkökulmastamme siirtokunnat ovat haitallisia.
Olen toistanut tätä usein.
Meidän on tehtävä kaikkemme tilanteen rauhoittamiseksi.
Kaikkien osapuolten tulisi edistää tätä.
Me olemme käyneet monia keskusteluja, -
mutta mikään ei ole muuttunut tämän ristiriidan osalta.
Pääministeri Netanjahu korosti Israelin sitoutumista rauhaan -
ja vetosi kansainväliseen yhteisöön, että se vaatisi Abbasia lopettamaan -
juutalaisvaltion vastaisen vihanlietsonnan, -
joka Netanjahun mukaan on ydintekijä nykyisessä terroriaallossa.
He eivät sano tappavansa israelilaisia siksi, -
että olisivat turhautuneita rauhanprosessin etenemättömyyteen.
Nämä terroristit eivät välitä rauhasta pätkääkään.
Totuus on se, että he haluavat murhata juutalaisia -
ja haluavat tuhota Israelin valtion tyystin. En toivoisi asian olevan näin.
Israel haluaa rauhaa. Minä haluan rauhaa. Rauhaa, joka perustuu -
molemminpuoliselle tunnustamiselle ja raudanlujille turvajärjestelyille, -
jotka sallivat Israelin puolustaa itse itseään.
Pääministeri Netanjahu tapasi tänään myös USA:n ulkoministeri Kerryn.
Netanjahu toisti vetoomuksensa, että kansainvälisen yhteisön -
olisi vaadittava Abbasia lopettamaan vihanlietsonta.
Tämä iskujen aalto on suoraa tulosta -
Hamasin, Israelissa toimivan Islamistisen liikkeen-
ja Abbasin palestiinalaishallinnon harjoittamasta vihakiihotuksesta.
Mielestäni kansainvälisen yhteisön on nyt aika sanoa Abbasille selvästi: -
"Lopeta valheiden levittäminen Israelista."
Ulkoministeri Kerry sanoi, että on ratkaisevan tärkeää aloittaa prosessi, -
joka saisi "kaiken yllytyksen ja väkivallan" loppumaan.
Meidän on lopetettava yllytys ja väkivaltaisuudet.
Tämä keskustelumme on erittäin tärkeä, -
jotta voisimme ottaa sellaisia askelia, -
jotka johtavat meidät -
tuomitsevia lausuntoja ja retoriikkaa pidemmälle.
On äärimmäisen tärkeää lopettaa kaikki yllytys ja kaikki väkivalta -
sekä löytää reitti eteenpäin -
luodaksemme mahdollisuuden laajamittaisempaa prosessia varten.
Sitten Syyrian konfliktiin. USA ja Venäjä -
pääsivät sopimukseen koordi- naatiosta, jonka tavoite on estää -
USA:n liittouman ja Venäjän väliset yhteentörmäykset Syyrian ilmatilassa.
USA:n ja Venäjän puolustusministeriöiden virkamiehet -
solmivat sopimuksen, jonka avulla voidaan minimoida -
liittouman ja Venäjän koneiden yhteentörmäykset Syyrian ilmatilassa.
Venäjä oli tyytyväinen USA:n kanssa saavutetusta ymmärryksestä, -
vaikka sopimuksen kerrotaankin olevan ainoastaan sotilaallis-tekninen.
Me pidämme positiivisena askeleena tätä Venäjän ja USA:n -
puolustusministeriöiden solmimaa sopimusta, -
jolla voidaan estää lentoturvalli- suuteen liittyvät tapaukset Syyriassa.
Tällä dokumentilla on huomattava käytännön merkitys.
Se säätelee -
miehitettyjen ja miehittämättömien ilma-alusten operointia Syyriassa.
Syyrian presidentti Assad teki yllätysvierailun Moskovaan tiistaina -
kiittääkseen presidentti Putinia tämän käynnistämistä ilmaiskuista -
Syyrian islamisteja vastaan.
Kreml kertoi vierailun yksityiskohdista päivää myöhemmin, -
mutta ei tarkentanut, -
oliko Assad edelleen Moskovassa vai palannut jo Damaskokseen.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman